CELEX: 62014CN0029
Language: da
Date: 2014-01-21 00:00:00
Title: Sag C-29/14: Sag anlagt den 21. januar 2014 — Europa-Kommissionen mod Republikken Polen

22.3.2014   
            
            
               DA
            
            
               Den Europæiske Unions Tidende
            
            
               C 85/17
            
         Sag anlagt den 21. januar 2014 — Europa-Kommissionen mod Republikken Polen
   (Sag C-29/14)
   2014/C 85/32
   Processprog: polsk
   
      Parter
   
   
      Sagsøger: Europa-Kommissionen (ved C. Gheorghiu og M. Owsiany-Hornung, som befuldmægtigede)
   
      Sagsøgt: Republikken Polen
   
      Sagsøgerens påstande
   
   
               —
            
            
               Det fastslås, at Republikken Polen har tilsidesat sine forpligtelser i henhold til artikel 31 i Europa-Parlamentets og Rådets direktiv 2004/23/EF af 31. marts 2004 om fastsættelse af standarder for kvaliteten og sikkerheden ved donation, udtagning, testning, behandling, præservering, opbevaring og distribution af humane væv og celler (1), artikel 3, litra b), artikel 4, stk. 2, artikel 7, og bilag III til Kommissionens direktiv 2006/17/EF af 8. februar 2006 om gennemførelse af Europa-Parlamentets og Rådets direktiv 2004/23/EF for så vidt angår visse tekniske krav til donation, udtagning og testning af humane væv og celler (2), og artikel 11 i Kommissionens direktiv 2006/86/EF af 24. oktober 2006 om gennemførelse af Europa-Parlamentets og Rådets direktiv 2004/23/EF for så vidt angår krav til sporbarhed, indberetning af alvorlige bivirkninger og uønskede hændelser og visse tekniske krav til kodning, behandling, præservering, opbevaring og distribution af humane væv og celler (3), idet den har udeladt kønsceller, føtale væv og embryonale stamceller fra anvendelsesområdet af de nationale retsforskrifter, der skal gennemføre dette direktiv.
            
         
               —
            
            
               Republikken Polen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Republikken Polens gennemførelse af direktiv 2004/23, 2006/17 og 2006/86 i polsk ret er ufuldstændig, eftersom anvendelsesområdet for lov af 1. juli 2005 om udtagning, opbevaring og transplantation af celler, væv og organer, hvormed disse direktiver blev gennemført i polsk ret, og de gennemførelsesforanstaltninger, der er vedtaget i medfør af denne lov, ikke omfatter kønsceller, føtale væv og embryonale stamceller.
   Den polske lovgivning indeholder dermed ikke nogen bestemmelser til gennemførelse af direktiv 2004/23 og 2006/86 for så vidt disse direktiver vedrører kønsceller, føtale væv og embryonale stamceller.
   Der er heller ikke sket en gennemførelse af bestemmelserne i direktiv 2006/17 om kønsceller, dvs. artikel 3, litra b), artikel 4, stk. 2, og bilag III til dette direktiv.
   Under den administrative procedure har Republikken Polen anerkendt, at der ikke findes tilsvarende bestemmelser i national ret, samtidig med at den har understreget, at: »Hvad angår kønsceller, føtale væv og embryonale stamceller finder direktivernes bestemmelser stort set altid anvendelse i den daglige kliniske praksis — de er blevet gennemført på ekspertniveau …«.
   Det er Kommissionens opfattelse, at de omhandlede bestemmelser skal gennemføres fuldt ud i form af lovligt bindende foranstaltninger.
   
      (1)  EUT L 102, s. 48.
   
      (2)  EUT L 38, s. 40.
   
      (3)  EUT L 294, s. 32.